recursal/SuperWikiNEXT-32B huggingface dataset:
**இசுக்காண்டியம்(III) சல்பைடு** (Scandium(III) sulfide) என்பது Sc2S3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இசுக்காண்டியம் தனிமமும் கந்தகமும் சேர்ந்து மஞ்சள் நிறத்தில் இச்சேர்மம் உருவாகிறது.

கட்டமைப்பு
----------

Sc2S3 சேர்மத்தின் படிக அமைப்பு சோடியம் குளோரைடு சேர்மத்தின் படிக அமைப்புக்கு நெருக்கமாக தொடர்புடையதாகும். இக்கட்டமைப்பு ஒரு கனசதுர சமகோள நெருக்கப் பொதிவு அயனிகளை அடிப்படையாகக் கொண்டதாகும். NaCl கட்டமைப்பில் அயனி அணிக்கோவையில் உள்ள அனைத்து எண்முக இடைவெளிளும் நேர்மின் அயனிகளால் ஆக்கிரமிக்கப்பட்டுள்ளது. Sc2S3 கட்டமைப்பில் மூன்றில் ஒரு பங்கு காலியாக உள்ளது. காலியிடங்கள் வரிசைப்படுத்தப்பட்டுள்ளன. ஆனால் மிகவும் சிக்கலான முறையில், Fddd என்ற இடக்குழுவைச் சேர்ந்த ஒரு பெரிய செஞ்சாய்சதுர அலகு செல்லிற்கு வழிவகுக்கிறது.

தயாரிப்பு
---------

உலோக சல்பைடுகள் பொதுவாக இரண்டு தனிமங்களையும் சேர்த்து வெப்பமூட்டுவதால் தயாரிக்கப்படுகின்றன. ஆனால் இசுக்காண்டியத்தைப் பொறுத்தவரை, இந்த தயாரிப்பு முறையில் இசுக்காண்டிய மோனோசல்பைடு (ScS) மட்டுமே கிடைக்கிறது. இசுக்காண்டியம்(III) ஆக்சைடை பாயும் ஐதரசன் சல்பைடின் கீழ் 1550 பாகை செல்சியசு வெப்பநிலைக்கு அல்லது அதற்கு மேலாக கிராபைட்டு புடக்கலனில் இட்டு 2-3 மணிநேரத்திற்கு சூடுபடுத்தினால் Sc2S3 தயாரிக்கலாம்.

Sc2O3 + 3H2S → Sc2S3 + 3H2O
உயர் வெப்பநிலைகளில் இசுக்காண்டியம்(III) குளோரைடு சேர்மத்துடன் உலர் ஐதரசன் சல்பைடு வாயுவைச் சேர்த்து வினைபுரியச் செய்தும் இசுக்காண்டியம்(III) சல்பைடு தயாரிக்கலாம்:

2 ScCl3 + 3 H2S → Sc2S3 + 6 HCl

வினை
----

1100 ° செல்சியசு வெப்பநிலைக்கு மேல் சூடுபடுத்தினால் இசுக்காண்டியம்(III) சல்பைடு கந்தகத்தை இழந்து, Sc1.37S2. போன்ற விகிதவியல் ஒவ்வா சேர்மங்களாகச் சிதைகிறது.

மேற்கோள்கள்
-----------

1. 1 2 3  Dismukes, J. P.; White, J. G. (1964). "The Preparation, Properties, and Crystal Structures of Some Scandium Sulfides in the Range Sc2S3-ScS". *Inorg. Chem.* **3** (9): 1220–1228. doi:10.1021/ic50019a004.
2. ↑  Klemm, W.; Meisel, K.; v. Vogel, H. U. (1930). "Über die Sulfide der seltenen Erden (Sulfides of the rare earths)". *Zeitschrift für Anorganische und Allgemeine Chemie* **190**: 123–144. doi:10.1002/zaac.19301900113.
**ஒலியின் விரைவு அல்லது ஒலியின் வேகம்** என்பது ஒரு மீள்தன்மை ஊடகத்தின் வழியே பரவுகின்ற ஒலி அலையானது ஒரு யூனிட் நேரத்திற்குள் பயணித்த தூரம் ஆகும். ஒலியின் வேகம் என்பது ஈரப்பதம் இல்லாத காற்றில் 20 °C (68 °F) வெப்பநிலையில், விநாடிக்கு 343 மீட்டர்கள் (1,125 அடி/வி; 1,235 கி.மீ/நேரம்; 767 மைல்/நேரம்; 667 kn) அல்லது 2.92விநாடிக்கு ஒரு கி.மீட்டர் அல்லது 4.69 விநாடிகளில் ஒரு மைல் தூரத்தினைக் கடக்கும்.

உன்னத வளிமத்தினல் ஒலியின் வேகமானது, அதன் வெப்பநிலை மற்றும் கலவையால் தீர்மானிக்கப்படுகிறது; மாறாக காற்றில் ஒலியின் வேகமானது காற்றின் அதிர்வெண் மற்றும் அழுத்தத்தினோடு குறைந்த தொடர்பினையே கொண்டிருக்கும்.

பொதுவாக ஒலியின் வேகம் என்பது ஒலியானது காற்றில் எவ்வளவு வேகமாக செல்லும் என்பதைக் குறித்தாலும், ஒலி வாயுக்களை விட நீர்மம் மற்றும் திண்மங்களில் விரைவாகச் செல்லும் தன்மையுடையது. உதாரணமாக (மேலே குறிப்பிட்டது போல்), ஒலி 343மீ/வி வேகத்தில் காற்றில் பயணம் செய்கிறது; அது 1,484 மீ/வி தண்ணீரினுள்(காற்றினை விட 4.3 மடங்கு வேகமாக) மற்றும் 5,120மீ/வி இரும்பினுள் பயணிக்கிறது. வைரம் போன்ற கடினமான பொருட்களில் ஒலியானது 12000மீ/வி வேகத்தில் பயணிக்கிறது, இதுவே இயல்பான நிலைமைகளில் ஒலியின் அதிகபட்ச வேகமாகும்.

திடப்பொருட்களில் ஒலியின் அலைகள் (வாயு மற்றும் நீர்மங்கங்ளை போன்றே) அமுக்கங்களின் தொகுப்பாக உள்ளது மற்றும் திடப்பொருட்களில் மட்டும் வித்தியாசமன அலையான சறுக்குப் பெயர்ச்சி (shear) அலைகள் ஏற்படும். நில நடுக்கவியலில் ஏற்படுவது போல், சறுக்குப் பெயர்ச்சி அலைகள் வெவ்வேறு வேகத்தில் திண்மங்களின் மீது பயணம் செய்கின்றன. திடப்பொருளினுள் அமுக்க அலைகளின் வேகத்தினை, திடப்பொருளின் அமுங்கமை, சறுக்குப்பெயர்ச்சி மதிப்பு மற்றும் அடர்த்தி தீர்மானிக்கிறது. திடப்பொருளினுள் சறுக்கு பெயர்ச்சி அலைகளின் வேகத்தை, திடப்பொருளின் சறுக்குப் பெயர்ச்சி மதிப்பு மற்றும் அடர்த்தியானது தீர்மானிக்கிறது.

பாய்ம இயக்கவியலில், ஒரு பாய்மத்தின் வழியே ஒரு பொருள் எவ்வளவு வேகம் செல்லுமோ அதுவே ஒலியின் வேகமாக எடுத்துக் கொள்ளப்படுகிறது. திரவத்தில் ஒரு பொருளின் வேகத்திற்கும், ஒலியின் வேகத்திற்கும் உள்ள விகிதாச்சாரம் அப்பொருளின் மாக் எண் என்றழைக்கப்படுகிறது. ஒரு பொருள் மாக் எண் 1க்கும் அதிகமான வேகத்தில் பயணம் செய்வது மீயொலிவேகம் ஆகும்.

அது எளிதாக விரிந்து சுருங்கக்கூடிய ஊடகங்களில் அதிர்வலைகளை ஓர் அணுக்கூறிலிருந்து மற்றொன்றுக்கு மாற்றி அவ்வூடகத்தில் செல்கிறது. இந்த வேகம் குறைந்த வெப்பநிலைகளில் குறைந்தும், வெப்பம் கூடுதலாக இணையாக கூடவும் செய்கிறது.

ஒலியின் விரைவினை இவ்வாறு கணக்கிடலாம்:

{\displaystyle a={\sqrt {\gamma \*R\*T}}}

இங்கு:

* {\displaystyle \gamma } என்பது வெப்ப ஏற்பு எண்களின் விகிதம் (காற்றில் 1.4)
* R என்பது மாறிலி (காற்றில் {\displaystyle 287N\*m/kg\*K})
* T வெப்பநிலை (கெல்வின்களில்)

காற்றில் ஒலியின் விரைவு *மாக்* 1 என்றும் குறிப்பிடப்படுகிறது.

மேற்கோள்கள்
-----------

1. ↑  Calculation of the Speed of Sound in Air and the effective Temperature (ஆங்கில மொழியில்)
2. ↑  What is Sound? - Definition and Factors Affecting the Speed of Sound 2014 யூன் 24 அன்று பார்க்கப்பட்டது.
3. ↑  Speed of Sound
**அப்பச்சன்** (1925 – ஏப்ரல் 23, 2012), இந்தியத் திரைப்பட இயக்குனரும் தயாரிப்பாளரும் தொழில் முனைவோரும் ஆவார். மலையாளத் திரைப்படத் துறையில் இவரது பங்களிப்புகள் குறிப்பிடத்தக்கவை.

வாழ்க்கைக் குறிப்பு
-------------------

**மாளியம்புரக்கல் சாக்கோ புன்னூஸ்** என்பது இவரது இயற்பெயர். ஆலப்புழா மாவட்டத்தில் பிறந்தவர். ஜிஜோ, ஜோஸ் ஆகிய மகன்கள் உள்ளனர். இவர் 1924 பிப்ரவரி 6-ல், ஆலப்புழை மாவட்டத்தில் புளிங்குன்று என்ற இடத்தில் பிறந்தார். ஏப்ரல் 23, 2012 இல் தனது 87 ஆவது வயதில் கொச்சியில் மரணமடைந்தார்.

திரைத்துறை
----------

உதயா, நவோதயா உள்ளிட்ட நிறுவனங்களின் மூலம் நூற்றுக்கும் அதிகமான திரைப்படங்களை வெளியிட்டுள்ளார். இந்தியாவில் வெளியான முதல் 3 டி திரைப்படமான மை டியர் குட்டிச்சாத்தான் என்ற திரைப்படத்தை தயாரித்தவர். இது 1984 இல் பிரதமரின் தங்க விருதினைப் பெற்றது. தூர்தர்ஷனில் வெளியான விவிலிய கதைத்தொடர் இயக்கியவரும் இவரே. திரைத்துறையைச் சார்ந்த அமைப்புகளில் பதவி வகித்துள்ளார்.

### இயக்கியவை

* 1978 - தச்சோளி அம்பு
* 1978 - கடத்தநாட்டு மாக்கம்
* 1979 - மாமாங்கம்
* 1980 - தீக்கடல்
* 1980 - மஞ்ஞில் விரிஞ்ஞ பூக்கள்
* 1982 - படயோட்டம்
* 1984 - மை டியர் குட்டிச்சாத்தான்
* 1986 - ஒன்னு முதல் பூஜ்யம் வரெ
* 1989 - சாணக்கியன்
* 1998 - சோட்டா சேதன்
* 2003 - மாஜிக் மாஜிக்

### தயாரித்தவை

* 1978 - தச்சோளி அம்பு
* 1978 - கடத்தநாட்டு மாக்கம்
* 1979 - மாமாங்கம்
* 1980 - தீக்கடல்

விருதுகள்
---------

* ஜே.சி. டேனியல் விருது (2011)

பிற
---

இந்தியாவின் முதல் கருத்துப் பூங்காவான ’கிஷ்கிந்தா’வைச் சென்னைக்கருகே உருவாக்கினார்.

சான்றுகள்
---------

1. ↑  "Veteran Malayalam film producer Navodaya Appachan passes away". Odishatoday.com இம் மூலத்தில் இருந்து 2012-08-08 அன்று. பரணிடப்பட்டது... பார்த்த நாள்: 2012-04-24.
2. ↑  பிரஸ் டிரஸ்ட் ஆப் இந்தியா (28 February 2011). "JC Daniel award for Navodaya Appachan". *தி டைம்ஸ் ஆஃப் இந்தியா* (திருவனந்தபுரம்) இம் மூலத்தில் இருந்து 8 மார்ச் 2012 அன்று. பரணிடப்பட்டது... பார்த்த நாள்: 4 March 2011.
SOOLAKKALஇந்தியாவின் தமிழ்நாடு மாநிலத்தில் புதுக்கோட்டை மாவட்டம் வாழமங்கலம் கிராமத்தில்,மூன்றாம் குலோத்துங்க சோழர் ஆட்சியில் கீரனூர் சிவன் கோவிலுக்கு தேவதானம் வழங்கியதை அடையாளப்படுத்தும் நான்முகச் சூலக்கல் புதுக்கோட்டை தொல்லியல் ஆய்வுக்கழக கள ஆய்வில் அடையாளப்படுத்தப்பட்டது.

**சூலக்கல் வரலாறு**
-------------------

தேவதானமாக வழங்கப்படும் நிலங்களை அடையாளப்படுத்தும் வகையில் வைணவ கோயில்களுக்கு (பெருமாள் கோயில்) சங்கு சக்கர குறியீடு பொறித்த திருவாழிக்கல்லும், சமண கோயில் நிலங்களுக்கு முக்குடைக்கல்லும், சைவக்கோயில்களான சிவன் , காளி , அய்யனார், உள்ளிட்ட கோயில் நிலங்களில் திரிசூலக்குறியுடைய கற்களும் நடப்பட்டிருப்பது பல இடங்களில் பதிவு செய்யப்பட்டுள்ளது.

**நில அளவை செய்த சோழர்கள்**
---------------------------

இராஜராஜன் மற்றும் முதலாம் குலோத்துங்கன் காலத்தில் நிலம் அளக்கப்பெற்று நிலத்திற்கு எல்லைக்கற்கள் நடப்பட்டதை கல்வெட்டுகள் வெளிப்படுத்துகின்றன. அதேபோல் பரகேசரி வர்மன் மூன்றாம் குலோத்துங்க சோழன் காலத்திலும் இந்நடைமுறை பின்பற்றபட்டதோடு, ஒரு சில கிராமங்களில் ஊரார்களிடம் வேளாண் நிலங்கள் பெறப்பட்டு அவை கோயில்களுக்கு வரி நீக்கப்பட்ட இறையிலி தேவதானமாக வழங்கப்பட்டுள்ளது. இந்த நிலங்களில் இருந்து கிடைக்கும் வருவாய் கோவிலின் அன்றாட வழிபாட்டுக்குப் பயன்படுத்தப்பட்டிருக்கிறது.

**வாழமங்கலம் தேவதான நிலத்தில் சூலக்கல்**
----------------------------------------

 
வாழமங்கலம் கிராமத்தின் வயல்வெளியில் உள்ள சூலக்கல்லின் இரு இருபுறங்களில் நின்ற நிலையில் காளையும் அதன் பின்புலத்தில் சூலக்குறியும்

படிமம்:சோழர் கால நான்முகச் சூலக்கல்.jpgSOOLAKKAL பொறிக்கப்பட்டுள்ளது. ஏனைய இரு புறங்களிலும் சூலக்குறி மட்டுமே காணப்படுகிறது. இது சிவன் கோவிலுக்கு தேவதானம் வழங்கப்பட்ட இடத்தைக் குறிக்கவே நடப்பட்டிருக்கவேண்டும் எனக்கருதி இது குறித்த வரலாற்று சான்றுகளை ஆய்வு செய்தபோது புதுக்கோட்டை சமத்தான கல்வெட்டு 145 ல்மூன்றாம் குலோத்துங்க சோழனின் எட்டாவது ஆட்சியாண்டின் 258 வது நாள் அதாவது கி.பி 1185 – 86 ஆண்டில் தேவதானம் வழங்கப்பட்ட தகவல் பொறிக்கப்பட்டுள்ளது. இதில் வாளுவமங்கலம் என்று அந்நாளில் அழைக்கப்பட்ட வாழமங்கலம் ஊரவர் கீரனூர் சிவன் கோவிலுக்கு நிலக்கொடை அதாவது தேவதானம் வழங்கிய செய்தி
[*தொடர்பிழந்த இணைப்பு*] இருப்பதை அறிந்து கீரனூர் சிவன் கோவிலில் கள ஆய்வு மேற்கொள்ளப்பட்டது. முன் கோபுரத்தின் வடபுறச்சுவரின் உட்புறம் இருபத்தைந்து வரிகளையுடைய கல்வெட்டுச்செய்தி 800 ஆண்டுகளுக்கு முன்பே இந்த சூலக்கல் நடப்பட்டிருப்பதை உறுதி செய்தது. 

மேலும் வாழமங்கலம் கிராமத்திலுள்ள பிள்ளையார் கோவில் அருகே சிதிலமடைந்த நிலையில் கண்டெடுக்கப்பட்ட துண்டுக்கல் ஒன்றில் (குலோ)"த்துங்க சோழ தேவர்க்கு யாண்டு "என்ற செய்தி பொறிக்கப்பட்டுள்ளது இந்தச் சான்றின் மூலம் வயலில் கண்டுபிடிக்கப்பட்ட இந்த சூலக்கல் மூன்றாம் குலோத்துங்க சோழன் காலத்தில் நடப்பட்டதாக இருக்கலாம் என்பது உறுதி செய்யப்பட்டுள்ளது.

மேற்கோள்கள்
-----------

1. ↑
2. ↑
கி.பி.11-12 ஆம் நூற்றாண்டுகளில் சோழநாட்டில் அடிமைகள் விற்கப்பட்ட செய்தி பல கல்வெட்டுகளில் காணப்படுகின்றன. [] அடிமை மனிதர்கள் அவர்களின் அறிவுக்கும் ஆற்றலுக்கும் ஏற்ப விலைக் கூவி விற்கப்பட்டுள்ளனர். []

அடிமைகளில் ஆண்களும், பெண்களும் இருந்தனர். வேளான் மகன், கல்தச்சன், தேவரடியார், இடைக்குடி மக்கள், நெல், குத்தும் பெண்கள், நந்தவனக் குடிகள், பறைக் கொட்டும் உவச்சர் ஆகியோர் அடிமைகளாக இருந்துள்ளனர்.[]

அடிமைகளாக ஆக்கப்பட்ட மக்களின் வகை
---------------------------------

1. தாசியின் மக்கள்
2. விலைக்கு வாங்கப்பட்டோர்
3. கொடையாகப் பெறப்பட்டோர்
4. பெற்றோரால் விற்கப்பட்டோர்
5. வெள்ளளத்தின் போது பாதுகாக்கப்பட்டோர்
6. பிரமாணத்தின் மூலம் அடிமையானோர்
7. கடன் காரணமாக அடிமைப்பட்டோர்
8. போரில் பிடிப்பட்டோர்
9. சூதில் வெல்லப்பட்டோர்
10. தாமே வழிய வந்து அடிமையானோர்
11. வறுமையால் அடிமைப்பட்டோர்
12. தன்னைத்தானே விற்றுக்கொண்டவர்கள்
13. இறைவனுக்கு அடிமையானோர்
14. அடிமைப் பெண்ணை திருமணம் செய்து அதன் வழி அடிமையானோர்
15. குறிப்பிட்ட கால அடிமைகள்

இவ்வாறு பதினைந்து காரணங்களால் மக்கள் அடிமையாக்கப்பட்டனர்.[] சமுதாயத்தில் இழிவானதாக கருதப்படும் பணிகளை இம்மக்களைக் கொண்டு செய்தனர். இவர்களை தாசர், தாசன், தாசி என்று மனு குறிப்பிடுகின்றது. []

அடிமைகளின் பரிமாற்றம்
---------------------

ஒன்று தன்னை தானே விற்றுக்கொள்ளுதல், இரண்டு தன் மனைவி மக்களையும் விற்றுக்கொள்ளுதல், மூன்று இனிவரும் சந்ததிகளையும் சேர்த்து அடிமையாக்குவதாக எழுதிக் கொடுத்து விற்றுக்கொள்ளுதல், ஒருவர் தம்முடைய அடிமைகளை தனிப்பட்ட ஒருவருக்கோ, கோயிலுக்கோ, மடத்திற்கோ விட்டுவிடுதல் அல்லது தானமாக அளித்தல் என்று பல வகைகளில் அடிமைகளின் பரிமாற்றம் நடைபெற்றுள்ளது. []

### அடிமைகளின் விற்பனை

கி.பி.1201-ல் பஞ்சம் ஏற்பட்டபோது வாழ வழியின்றி வெள்ளாளன் ஒருவன் தன்னையும், தன் மனைவியையும். துன் மக்களையும் 110 காசுகளுக்கு விற்றுக்கொண்டுள்ளான். [] கி.பி.1219-ல் 5 பெண்களும், 5 ஆண்களும் வழிவழி அடிமையாக 1000 காசுகளுக்கு விற்றுக்கொண்டுள்ளனர். []

கி.பி.1210-ல் வெள்ளாளன் ஒருவரும் அவன் மனைவியும் 110 காசுகளுக்கு மடத்திற்கு அடிமைகளாக விற்கப்பட்டுள்ளனர். அந்தணன் ஒருவன் தன்னுடைய அடிமைகளில் பெண்கள் உட்பட 7 பேரை ஒருமுறையும் 15 பேரை மற்றொரு முறையும் விற்றுள்ளான். அத்துடன் 2 பெண்களும், 5 ஆண்களும் 30 காசுகளுக்கும் அடிமைகளாக விற்கப்பட்ட செய்தி கல்வெட்டுகளில் காணப்படுகின்றன.[]

மேற்கோள்கள்
-----------

1. **இராசாராசன் துணூக்குகள் நூறு** வெளியீடு தமிழ்நாடு தொல்லியல் துறை.
2. பிற்காலச் சோழர் வரலாறு பக்கம் எண்:479,480. -தி.வை.சதாசிவ பண்டாரத்தார். அண்ணாமலைப் பல்கலைக்கழகம்.
**பெர்னாமா** (மலாய்: *Berita Nasional Malaysia*; ஆங்கில மொழி: *Malaysian National News Agency*) என்பது மலேசிய அரசாங்கத்தின் செய்தி நிறுவனம். மலேசியத் தகவல், தொடர்பு, கலாசார அமைச்சின் கீழ் ஒரு தன்னாட்சி நிறுவனமாக இயங்கி வருகிறது. **Ber**ita **Na**sional **Ma**laysia எனும் மலாய்ச் சொற்களின் சுருக்கம்தான் BERNAMA அல்லது பெர்னாமா என்று அழைக்கப்படுகிறது.

பெர்னாமா, 1967 ஆம் ஆண்டில் ஒரு நாடாளுமன்றச் சட்டத்தின் கீழ் உருவாக்கப்பட்டது. அதன் பணிகள் 1968 மே 26இல் தொடங்கின. இந்தச் செய்தி நிறுவனத்தை மலேசிய அரசாங்கம் நடத்தி வருவதால் அதன் செய்திகளும், தொலைக்காட்சி நிகழ்ச்சிகளும் வலது சாரித் தன்மை உடையதாகவும் அரசு சார்பு கொண்டதாகவும் உள்ளன. உலகம் முழுமையும் இந்த நிறுவனத்திற்கு 300க்கு மேற்பட்ட செய்தியாளர்களும் நிருபர்களும் உள்ளனர்.

பின்னணி
-------

கோலாலம்பூர், ஜாலான் துன் ரசாக் சாலையில், மலேசிய தேசிய நூலகத்திற்கு அருகாமையில் அமைந்து இருக்கும் பெர்னாமா மாளிகையில் இருந்து இந்த நிறுவனம் இயங்கி வருகிறது. மலேசியாவின் எல்லா மாநிலங்களிலும் பெர்னாமா செய்தி நிறுவனத்திற்கு கிளைகள் உள்ளன.

ஜகார்த்தா, சிங்கப்பூர், புது டில்லி, பாங்காக், பெய்ஜிங், டுபாய் ஆகிய நகரங்களில் நிரந்தரமான செய்தியாளர்கள் உள்ளனர். வாஷிங்டன், மெல்பர்ன், லண்டன், மணிலா, டாக்கா, வான்கூவர் ஆகிய நகரங்களில் நிருபர்கள் உள்ளனர். மலேசியாவின் பெரும்பாலான செய்தி ஊடகங்கள் பெர்னாமாவின் சந்தாதாரர்களாக உள்ளன.

### தமிழ்ச் செய்திகள்

1998 செப்டம்பர் மாதம் பெர்னாமா தனது ஒலி - ஒளி ஊடகச் சேவையைத் தொடங்கியது. இந்த நிறுவனம் 24 மணி நேர வானொலி, தொலைக்காட்சி செய்திச் சேவையை மலாய், ஆங்கிலம், சீனம், தமிழ் ஆகிய நான்கு மொழிகளில், ஆஸ்ட்ரோ 502வது ஒளி அலைவரிசையில் வழங்கி வருகிறது.

சில தகவலகங்கள்
--------------

 இந்தியா
F17, 1st floor,
Hauz Khas Enclave,
புது டில்லி இந்தியா11016
 சிங்கப்பூர்
6, இயூ தோங் சென் சாலை
சிங்கப்பூர் 059817
 இந்தோனேசியா
விஸ்மா அந்தாரா
Lantai 16, Suite 1609, Jalan Medan Merdeka Selatan 17
ஜகார்த்தா 10110 இந்தோனேசியா
 தாய்லாந்து
தாய் பிங் கோபுர வீடமைப்பு
Unit 2237, 582 Sukhumvit 63 Klongtua Vattana,
பாங்காக் 10110, தாய்லாந்து
 சீனா
Hopson International Apartment 20 – 301,
Zone 3 Shuanghuayuan Nanli,
பெய்ஜிங் 100022 சீனா

மேற்கோள்கள்
-----------

1. ↑  BERNAMA's more than 300 journalists and photojournalists report daily from its headquarters in Kuala Lumpur.
2. ↑  Besides its news agency services, BERNAMA also operates a 24-hour tv news channel (Bernama TV on Astro Channel 502) and a 24-hour news radio station (BERNAMA Radio 24).

வெளி இணைப்புகள்
---------------

* Official Website
* Radio24
**மேல் டிபாங் பள்ளத்தாக்கு மாவட்டம்** இந்தியாவின் வடகிழக்கு மாநிலமான அருணாசலப் பிரதேசத்தில் அமைந்துள்ள ஒரு மாவட்டமாகும். இந்த மாவட்டம் மிகவும் பெரிய இடமாக இருந்தாலும், இதுவே இந்தியாவின் மிகவும் குறைந்த மக்கள் தொகை கொண்ட முதல் மாவட்டமாகும்.

அமைப்பு
-------

மேல் டிபாங் பள்ளத்தாக்கு மாவட்டம் அருகில் உள்ள லோஹித் மாநிலத்தில் இருந்து பிரித்து, 1980 ஆம் ஆண்டு இயற்றப்பட்ட சட்டத்தின் படி புதிதாக உருவாக்கப்பட்ட மாவட்டமாகும். இந்த நகரம்  டிபாங் ஆற்றின் கரையில் உள்ளது. இதுவே இந்தியாவின் கிழக்கு திசையின் இறுதிப்பகுதி ஆகும். இந்த மாவட்டத்தின் தலைமை இடமாக அனினி நகரம் உள்ளது. இந்த மாவட்டம் ஒரு சட்டசபை உறுப்பினர் தொகுதியை கொண்டுள்ளது.

மக்கள்
------

இந்த மாவட்ட மக்களில் அதிகமானோர் பழங்குடி இன மக்களான அடி மற்றும் இடி இனத்தை சேர்ந்தவர்கள்.

மொழி
----

சீன-திபெத்திய மொழிக் குடும்பத்தில் வரும் அடி மொழி இங்கு அதிகமாக பேசப்படுகிறது.

சுற்றுலாத் தளங்கள்
------------------

1989 ஆம் ஆண்டு இந்த மாவட்டத்தில் டிபாங் வனவிலங்கு சரணாலயம் தொடங்கப்பட்டு உள்ளது குறிப்பிடத்தக்கது.

மேற்கோள்கள்
-----------



| * பா
* உ
* தொ
அருணாச்சலப் பிரதேசம் |
| --- |
| தலைநகரம்: **இட்டாநகர்** |
| தலைப்புகள் | 
* அரசு
* சட்டப் பேரவை
* உயர்நீதிமன்றம்
* போக்குவரத்து
* புவியியல்
	+ கங்தோ மலை
	+ பூம் லா கணவாய்
* வரலாறு
	+ 1962 இந்திய சீனப் போர்

 |
| மாவட்டங்கள் | 
1. அஞ்சாவ்
2. காம்லே
3. கிரா தாதி
4. கிழக்கு காமெங்
5. கிழக்கு சியாங்
6. கீழ் சியாங்
7. கீழ் சுபன்சிரி
8. கீழ் டிபாங் பள்ளத்தாக்கு
9. குருங் குமே
10. சங்லங்
11. சியாங்
12. தவாங்
13. திரப்
14. நாம்சாய்
15. பக்கே-கேசாங்
16. பபும் பரே
17. மேல் சியாங்
18. மேல் சுபன்சிரி
19. மேல் டிபாங் பள்ளத்தாக்கு
20. மேற்கு காமெங்
21. மேற்கு சியாங்
22. லெபா ராதா
23. லோங்டிங்
24. லோஹித்
25. ஷி யோமி

 |
| நகரங்கள் | 
* இட்டாநகர் தலைநகர வலாயம்
* இட்டாநகர்
* ஜிரோ
* பொம்டிலா
* தவாங்
* அலோங்

 |
| வலைவாசல்:இந்தியா |
**பால்கெழுக்கிளவி** தொல்காப்பியர்
[*தொடர்பிழந்த இணைப்பு*] வெளிபடு பொருளே கிளத்தல் வேண்டா என்று உரியியலில் கூறுகிறார். பொருளியலில் வெளிப்படு பொருளின்றிப் பிறவாறு வருவனவற்றையே கிளந்தாராதல் எனக் கொள்ளுதல் முறைமைத்தாகும்.

வரையறை
------

இளம்பூரனார் பால்கெழுக்கிளவிக்கு பயிலாது வரும் ஒரு கூற்றுச்சொல் என்பார். நச்சினார்க்கினியர் நெஞ்சு என்னும் அஃறிணை ஒருமையை விளக்க தலைவன் கூறும் வழி உயர்திணை ஆண்பாலாகவும், தலைவி கூறும் வழி உயர்திணை பெண்பாலாகவும், பன்மையால் கூறும் வழி பலர்பாலாகவும் கொள்ளப்படும் என்பார். இதனைத் தொல்காப்பியர்

"ஒருபாற் கிளவி ஏனைப் பாற் கண்ணும்
வருவகை தாமே வழக்கென மொழிய"

என்னும் நூற்பாவில் பால்கெழு கிளவியை வழக்கிற்குரியதாக 

"உண்டற்குரிய அல்லாப் பொருளை

உண்டன போலக் கூறலும் மரபே"

என்ற நூற்பாவில் நிலைபேறுடைய வழக்காகிய மரபிற்கு உரியதாகக் கூறுவர்.

வழுவும், வழுவமைதியும்
---------------------

ஒரு பாலுக்கோ, ஒரு திணைக்கோ உரியதை வேறு பாலுக்கோ, வேறு திணைக்கோ உரியதாக்கல் நடையியலார் நிலைமாற்றம் எனக் கூறுவர். இதனைத் தொல்காப்பியர்வழி பால்கெழுக்கிளவி நிலைமாற்றம் எனக் கருதுவது பொருத்தமாகும்.

ஆளுருவாக்கம்
[*தொடர்பிழந்த இணைப்பு*] என்பது நிலைமாற்றம் அல்லது பால்கெழுக் கிளவியின் ஒரு பகுதியாகும்.

உவமவாயிற் படுத்தல்
------------------

மேனாட்டார் ஆளுருவாக்கத்தை உருவகத்தோடு தொடர்புடைய ஒர் அணியாகக் கொள்வர். பால்கெழுக்கிளவியும் உருவகத்தோடு தொடர்புடையதே. தொல்காப்பியருக்கு உருவகம் பற்றிய கருத்து இருந்தது என்பதை உணரலாம்.

பால்கெழுக்கிளவியின் வகைகள்
--------------------------

தொல்காப்பியர் குறிப்பிடும் அகப்பொருள் வழக்காறுகள் பால்கெழுக்கிளவியாக வரும். 

இன்பத்திற்கும் துன்பத்திற்கும் காரணமான காம மரபு புலப்படுமாறும் எட்டுவகை மெய்ப்பாடும் விளங்குமாறும் உறுப்புடையது போலவும், உணர்வுடையது போலவும் மறுத்துரைப்பது போலவும், நெஞ்சினை முன்னிறுத்தி மொழிதல் (பொருள் ) மற்றும் ஒருசிறை நெஞ்சமோடு உசாவுதல் (பொருள் 10)சொல்லாதவற்றைச் சொல்லுந போலவும், செய்யாதவற்றைச் செய்வன போலவும் கூறுதல் பால்கெழு குளவியாம். இஃது அகம் புறம் இரண்டற்கும் பொதுவாதல் பற்றி இதனை எச்சவியலிலும் குறிப்பிட்டுள்ளார். 

சொல்லா மரபினவற்றைத் தம் நோய்க்கு வருந்தின போலக் கூறுதல் (பொருளியல் - 2)

கனவைப் பால்கெழு கிளவி கூறற்கு உரியதாக்குதல் (பொருளியல் - 3)

புலம்புறு காலத்தில் தலைவி உறுப்பினை உணர்ந்தன போலக் கூறுதல் (பொருளியல் - 8)

உடம்பும் உயிரும் வாடியபோது இவை என்னுற்றன எனல் (பொருளியல் - 9)

உண்டற்குரிய அல்லாப் பொருளை உண்டன போலக் கூறுதல் (காட்டு : பசலை உண்டது)(பொருளியல் - 19)

மேற்கோள்கள்
-----------

1. தொல்காப்பியம் - இளம்பூரணர் உரை

2. தொல்காப்பியம் - நச்சினார்க்கினியர் உரை
**வேளாண்மை வேதியியல்** (*Agricultural chemistry*) என்பது வேளாண் உற்பத்தி, விளைபொருட்களை உணவாகவும் பானமாகவும் மாற்றுவது மற்றும்; சுற்றுச்சூழல் கண்காணிப்பு மற்றும் சரி செய்தல் ஆகியவற்றில் வேதியியல் மற்றும் உயிர்மவேதியியலின் முக்கியத்துவம் பற்றிய படிப்பு ஆகும். இந்த படிப்புகளானது தாவரங்கள், விலங்குகள் மற்றும் பாக்டீரியாக்கள் ஆகியவை சுற்றுச்சூழலோடு எவ்வாறு தொடர்புகொண்டுள்ளன என்பதை வலியுறுத்துகின்றன. இது உற்பத்தி, பாதுகாப்பு, பயிர்கள் மற்றும் கால்நடைகளின் பயன்பாடு ஆகியவற்றில் ரசாயன கலவைகள் மற்றும் மாற்றங்களின் அறிவியல் ஆகும்.   ஒரு அடிப்படை விஞ்ஞானமாக, இது சோதனை-குழாய் வேதியியலுடன் கூடுதலாக, மனித வாழ்வினூடாக உணவு மற்றும் நார்ச்சத்து மற்றும் அவர்களின் விலங்குகளுக்கு உணவளிக்கும் அனைத்து வாழ்க்கை முறைகளையும் உள்ளடக்கியது.  ஒரு விஞ்ஞானம் அல்லது தொழில்நுட்பமாக, அது உற்பத்தி, தரத்தை மேம்படுத்துதல் மற்றும் செலவினங்களைக் குறைத்தல் போன்ற செயல்களின் கட்டுப்பாட்டை நோக்கி இயக்கப்படுகிறது..   இதன் ஒரு பிரிவான கெமுர்ஜி என்பது விளை பொருட்களை வேதியியல் மூலப்பொருட்களாக பயன்படுத்துவதை குறிக்கிறது.

அறிவியல்
--------

விவசாய வேதியிலின் இலக்கானது தாவரங்கள் மற்றும் விலங்குகளின் உயிர்ம வேதியியல் வினைகளின் காரண-காரிய தொடர்பை விரிவாக்குவதும், தேவையான உதவி மற்றும் கட்டுப்பாட்டை வழங்கி இரசாயண தயாரிப்புக்களை மேம்படுத்துவதும் ஆகும். விவசாய முன்னேற்றத்தில் பங்களிக்கும் ஒவ்வொரு முறைகளும் ஒரு விதத்தில் வேதியியலை சார்ந்துள்ளது. எனவே விவசாய வேதியியல் ஒரு தனிப்பட்ட துறை அல்ல. ஆனால் மரபியல், உடலியல், நுண்ணுயிரியல், பூச்சியியல் மற்றும் வேளாண்மை மீது ஏராளமான பிற விஞ்ஞானங்களை ஒன்றாக இணைக்கும்  பொதுவான நூல் ஆகும்.

உணவு, உணவுப்பொருட்கள் மற்றும் நார்சத்துக்கள் ஆகியவற்றின் உற்பத்திக்கு உதவுவதற்காக உருவாக்கப்பட்ட இரசாயன பொருட்களில் களைக்கொல்லிகள், பூச்சிக்கொல்லிகள், பூஞ்சைக்கொல்லிகள் மற்றும் பிற பூச்சிக்கொல்லிகள், தாவர வளர்ச்சி கட்டுப்படுத்திகள், உரங்கள் மற்றும் விலங்குகளின் உணவப்பொருட்கள் ஆகியவை அடங்கும்.

வணிகக் கண்ணோட்டத்தில் இந்த குழுக்களிடையே தலைமை உரங்கள், செயற்கை பூச்சிக்கொல்லிகள் (களைக்கொல்லிகள் உள்ளிட்டவை) மற்றும் ஊட்டங்களுக்கு கூடுதல் உற்பத்தி செய்யப்படுகின்றன. இவற்றில் ஊட்டச்சத்துப் பொருட்கள் மற்றும் நோய் தடுப்பு இல்லது கட்டுப்பாட்டுக்கான மருத்துவ சேர்மங்களும் அடங்கும்.

வேளாண் வேதியியல் பெரும்பாலும் மண்ணின் வளத்தை பாதுகாத்தல் அல்லது  அதிகரித்தல்,   விவசாய விளைச்சலை பராமரித்தல் அல்லது மேம்படுத்துதல், பயிர் தரத்தை மேம்படுத்துதல்  ஆகியவற்றை நோக்கமாக கொண்டுள்ளது. 

வேளாண்மையை சூழலியல் எனக் கருதும் போது, ஒரு செயல்பாட்டின் நிலைத்தன்மையும் கருதப்படுகிறது. நவீன வேளாண் வேதியியல் தொழில் நிலையான மற்றும் சுற்றுச்சூழல் ரீதியான வேளாண்மை கொள்கைகளை மீறுவதன் மூலம் இலாபங்களை அதிகரிக்க ஒரு நற்பெயரை பெற்றுள்ளது. யூட்ரோஃபிகேஷன் எனப்படும் மரபணு மாற்றப்பட்ட பயிர்களின் பரவுதல் மற்றும் உணவு சங்கிலியில் வேதியியல் பொருட்களின் அளவை அதிகரித்தல் ஆகியவை தொழிற்துறை விவசாயத்தின் சில விளைவுகளாகும்.

இவற்றையும் பார்க்க
------------------

* உழவியல்
* உரம்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| தேசிய | 
* France
* BnF data
* ஜெர்மனி
* Israel
* United States
* யப்பான்
* செக் குடியரசு

 |
| மற்றவை | 
* Encyclopedia of Modern Ukraine

 |
**தேசிய திறந்தநிலை பள்ளி நிறுவனம்** ( **National Institute of Open Schooling (NIOS)**) (राष्ट्रीय मुक्त विद्यालयी शिक्षा संस्थान), முன்பு **தேசிய திறந்தநிலை பள்ளி** என்றழைக்கப்பட்டது. இது இந்திய அரசின் கீழ் செயல்படும் தொலைதூர கல்வி வாரியம் ஆகும். 1989ல் இந்திய அரசின் மனித வள மேம்பாட்டு அமைச்சகம் (இந்தியா), இந்தியாவின் கல்வியறிவு சதவீதத்தை ஊரகப் பகுதிகளில் அதிகரிக்கவும், மேலும் கல்வியறிவை நெகிழ்வான வழியில் பெற்றுக்கொள்ளும் நோக்கத்திலும் இந்நிறுவனத்தினை ஏற்படுத்தியது.. *NIOS* ஒர் தேசியவாரியம் ஆகும், இது ஊரகப்பகுதிகளில் கல்வியறிவை அதிகரிக்கும் வகையில் நடுவண் இடைநிலைக் கல்வி வாரியம் (CBSE) & இந்திய பள்ளி சான்றிதழ் தேர்வுகள் சபை (CISCE) போன்றே உயர்நிலை மற்றும் மேல்நிலைப் பள்ளி தேர்வுகளை ஆண்டுதோறும் நடத்துகிறது. மேலும் உயர்நிலைப் பள்ளிக்குப் பிறகு தொழிற்கல்வி படிப்புகளை வழங்குகிறது.

இது இன்றைய நிலையில் உலகின் மிகப்பெரிய திறந்தநிலைப் பள்ளியாக பின்வரும் மாணவர் சேர்க்கை எண்ணிக்கையின் காரணமாகத் திகழ்கிறது. 2004-2009 ஆண்டுகளில் உயர்நிலை மற்றும் மேல்நிலைத் தேர்வுகளுக்கு சுமார் 1.5 மில்லியன் மாணவர் சேர்க்கை ஒட்டுமொத்தமாக இருந்தது, மேலும் ஒவ்வொரு ஆண்டும் சுமார் 350000 மாணவர் சேர்க்கையும் இருக்கிறது.

சர்வதேச ஒருங்கிணைவு மற்றும் வெளிநாட்டு மையங்கள்
-----------------------------------------------

NIOS பாடத்திட்டம்  காமன்வெல்த் கல்வி (COS) மற்றும் யுனெஸ்கோவோடு ஒருங்கிணைக்கப்பட்டுள்ளது.

இது ஐக்கிய அரபு அமீரகம், ஓமன், குவைத், நேபாளம்,  கனடா  மற்றும் ஐக்கிய அமெரிக்கா  நாடுகளில் வசிக்கும் இந்திய நாட்டவர்களுக்காக அந்த நாடுகளில் கல்வி மையங்களை வைத்திருக்கிறது.

NIOS வழங்கும் படிப்புகள்
------------------------

**தேசிய திறந்தநிலைப் பள்ளி நிறுவனம்** திறந்தநிலை அடிப்படைக் கல்வி திட்டத்தில் மூன்று பின்வரும் படிப்புகள் வழங்குகின்றன:

* + ஓபிஇ 'ஏ' நிலை - மூன்றாம் வகுப்புக்கு இணையாக
	+ ஓபிஇ 'பி' நிலை - ஐந்தாம் வகுப்புக்கு இணையாக
	+ ஓபிஇ 'சி' நிலை - எட்டாம் வகுப்புக்கு இணையாக
	+ உயர்நிலை தேர்வு - பத்தாம் வகுப்புக்கு இணையாக
	+ மேல்நிலைத் தேர்வு - பன்னிரெண்டாம் வகுப்புக்கு இணையாக
	+ தொழிற்கல்வி படிப்புகள்
* வாழ்க்கை செறிவூட்டல் நிகழ்ச்சித் திட்டங்கள்
* தொடக்கக் கல்வி பட்டயச் சான்றிதழ் (இரண்டு ஆண்டுகள்)

மண்டல அலுவலங்கள்
----------------

மண்டல அலுவலகங்கள் பின்வரும் நகரங்களில் உள்ளது.

* புதுதில்லி
* சென்னை - தமிழ்நாடு, புதுச்சேரி
* பெங்களூர் - கர்நாடகா
* கொச்சி - கேரளா
* ஹைதராபாத் - ஆந்திரா, தெலுங்கானா
* புனா - மகாராஷ்டிரம், கோவா
* பாட்னா - பீகார்
* டேஹ்ராடூன் - உத்தாஞ்சல்
* சண்டிகர் - பஞ்சாப், இமாச்சல்பிரதேசம்
* அலகாபாத் - உத்தரப்பிரதேசம்,
* செய்ப்பூர் - இராசத்தான், குசராத்
* கொல்கத்தா - மேற்குவங்காளம்
* புவனேசுவர் - ஒரிசா
* போபால் - மத்தியப்பிரதேசம்
* ராய்பூர் - சத்தீஸ்கர்

மேற்கோள்கள்
-----------

1. ↑  "National Institute Of Open Schooling". nios.org. 2012-02-19.. பார்த்த நாள்: 2012-03-03.
2. ↑  "pub\_PS\_OpenSchooling\_web". Col.org.. பார்த்த நாள்: 2015-07-03.
3. ↑  "International Centre for Training in Open Schooling". Nos.org. 1945-11-16.. பார்த்த நாள்: 2012-03-03.
4. ↑  Majumdar Sahil, Pallavi (October 15, 2002). "Open school for UAE expats". *Times of India*.. பார்த்த நாள்: 2013-07-09.
**அரசு மகளிர் கல்லூரி, திருவனந்தபுரம்**, என்பது முன்னர் **மாட்சிமை தங்கிய மாமன்னர் மகளிர் கல்லூரி** என்று அழைக்கப்பட்டது. இது கேரளாவின் திருவனந்தபுரத்தில் அமைந்துள்ள பழமையான மகளிர் கல்லூரிகளில் ஒன்றாகும். இது 1864ஆம் ஆண்டு சென்னைப் பல்கலைக்கழகத்தின் கீழ் நிறுவப்பட்டது.

கல்வித் திட்டங்கள்
------------------

இக்கல்லூரி தற்பொழுது கேரளாப் பல்கலைக்கழக இணைவு பெற்ற கலை மற்றும் அறிவியலில் இளங்கலை மற்றும் முதுகலை பாடங்களை வழங்குகிறது. இக்கல்லூரி தேசிய மதிப்பீடு மற்றும் தரச்சான்றவையின் முதல் தரத்தினைப் பெற்ற கல்லூரியாகும். தேசிய கல்வி நிறுவன தரவரிசை கட்டமைப்பின்படி இந்த கல்லூரி இந்தியாவின் சிறந்த கல்லூரிகளில் ஒன்றாகத் தரவரிசைப்படுத்தப்பட்டுள்ளது.

துறைகள்
-------

### அறிவியல்

* இயற்பியல்
* வேதியியல்
* கணிதம்
* தாவரவியல்
* விலங்கியல்
* புள்ளியியல்
* மனைஅறிவியல்

### கலை மற்றும் வணிகம்

* ஆங்கிலம்
* வரலாறு
* பொருளாதாரம்
* உளவியல்
* இசை
* வர்த்தகம்
* தத்துவம்

அங்கீகாரம்
----------

இக்கல்லூரி புது தில்லி பல்கலைக்கழக மானியக் குழுவால் 12பி மற்றும் 2எப் தகுதியுடன் அங்கீகரிக்கப்பட்டுள்ளது.

குறிப்பிடத்தக்க முன்னாள் மாணவர்கள்
----------------------------------

* வீணா ஜார்ஜ், கேரள அரசின் சுகாதாரம் மற்றும் குடும்ப நலத்துறை அமைச்சர்
* விந்துஜா மேனன், மலையாள திரைப்பட நடிகை
* நபீசா உம்மாள், இந்திய அரசியல்வாதி மற்றும் முன்னாள் சட்டமன்ற உறுப்பினர்

மேற்கோள்கள்
-----------

1. ↑  "Affiliated College of Kerala University". .
2. ↑  "MoE, National Institute Ranking Framework (NIRF)". .

வெளி இணைப்புகள்
---------------

* பரணிடப்பட்டது 2022-11-30 at the வந்தவழி இயந்திரம்
**தூய சவேரியார் மகளிர் கல்லூரி, ஞானபுரம்** என்பது ஆந்திரப் பிரதேசத்தின் விசாகப்பட்டினத்தின் ஞானபுரத்தில் உள்ள ஒரு மகளிருக்கான தன்னாட்சி கல்லூரி ஆகும். கத்தோலிக்க மத நிறுவனமான அன்னேசியின் தூய சவேரியார் சகோதரிகளால் 1958 ஆம் ஆண்டில் நிறுவப்பட்ட இக்கல்லூரியே விசாகப்பட்டினத்தில் மட்டுமல்லாமல் வடக்கு கடற்கரை ஆந்திரப் பிரதேசம் முழுமைக்கும் ஆரம்பிக்கப்பட்ட முதல் மகளிர் கல்லூரியாகும்.  சுமார் 7.5 ஏக்கர் பரப்பளவு கொண்ட வளாகமும் 2500 மாணவர்களையும் கொண்டுள்ள இக்கல்லூரி, அரசு உதவி பெறும் கிறித்தவ சிறுபான்மை நிறுவனமாகும்.

அங்கீகாரம்
----------

1987 ஆம் ஆண்டில் பல்கலைக்கழக மானியக் குழுவினால் (இந்தியா) தன்னாட்சி அந்தஸ்து வழங்கப்பட்டுள்ள இக்கல்லூரியானது தேசிய மதிப்பீடு மற்றும் தரச்சான்று அவையால் **ஏ தரம்** வழங்கப்பட்டு மறு அங்கீகாரம் பெற்றுள்ளது.

  

மூன்று இடைநிலை படிப்புகள், கலை, அறிவியல், வணிகம் மற்றும் மேலாண்மை பிரிவுகளில் 12 இளங்கலை படிப்புகள் மற்றும் ஆறு முதுகலை படிப்புகளை வழங்கும் இக்கல்லூரி, மாணவர்களின் திறன் மேம்பாட்டிற்கு மதிப்பு சேர்க்கவும், மேம்பட்ட வேலைவாய்ப்புக்கு' வழிவகுக்கவும் தேவையான சான்றிதழ் மற்றும் பட்டயப்படிப்புகளையும் பயிற்றுவிக்கிறது.

மேற்கோள்கள்
-----------

1. ↑  "introduction of the college". *St Joseph abt*. 2010-09-27.. பார்த்த நாள்: 2016-10-11.
2. ↑  "NAAC A grade for College". thehindu.com. 2014-07-22.. பார்த்த நாள்: 2016-11-05.
3. ↑  "தேசிய தரமதிப்பீடு அவை -நாக் கமிட்டி". .
குடந்தை மகாமகக் குளத்தில் தெப்ப உற்சவம்
**தெப்பத் திருவிழா** என்பது இந்து சமய கோயில்களின் குளங்களில் நிகழ்த்தப்படும் விழாவாகும். இத்திருவிழாவின் பொழுது இறைவனை தெப்பத்தில் வைத்து குளத்தில் மிதக்க விடுகிறார்கள். தெப்பக்குளத்தின் நடுவே இருக்கும் நீராழி மண்டபத்தினைச் சுற்றி தெப்பத்தில் இறைவனை வைத்து வலம் வந்து இவ்விழா கொண்டாடப்படுகிறது. இவ்விழாவினை ஆண்டுக்கொரு முறை கோயில்களில் கொண்டாடுகிறார்கள்.

சொல்லிலக்கணம்
-------------

தெப்பம் என்பது படகினைக் குறிக்கின்ற சொல்லாகும்.

தெப்ப உருவாக்கம்
----------------

தெப்பத்தின் அடிப்பகுதியாக காலி பீப்பாய்களை வரிசையாக இணைத்து அவற்றின் மீது மூங்கில்களையும், மரங்களையும் கட்டித் தெப்பத்தினை உருவாக்குகிறார்கள். இதன் மீது சித்திரத் தட்டிகள், அலங்காரப் பொருள்களை இணைக்கின்றார்கள். பெரும்பாலும் இரவு வேளைகள் தெப்பதிருவிழா நடைபெறுவதால், வர்ண மின் விளக்குகள் அலங்காரமும் செய்யப்படுகிறது.

சித்திரத் தட்டிகளால் மண்டபம் போல உருவாக்கப்பட்ட அமைப்பின் நடுவே இறைவனை வைத்து அலங்காரம் செய்கின்றார்கள்.

விழாக் காரணம்
-------------

பிறவியெனும் கடலில் விழுந்தவர்களை இறைவினின் கருணையே தெப்பமாக இருந்து கரை சேர்ப்பதை அறியத்தருவதற்காக இவ்விழா நடைபெறுகிறது.

புகழ்பெற்ற தெப்பங்கள்
---------------------

* மதுரை - வண்டியூர் தெப்பக்குளம்
* திருவாரூர் - கமலாலயம் தெப்பக்குளம்
* மன்னார்குடி - ராஜகோபாலசுவாமி தெப்பக்குளம்

இவற்றையும் காண்க
----------------

ஆதாரங்களும் மேற்கோள்களும்
-------------------------

தை மாத வளர்பிறை புனர் பூசம் திருநாளை கதிரருப்பு திருவிழாவாக அறிவித்தார் திருமலை நாயக்கர் மேலும் 
அடுத்து பூசம் நட்சத்திர நாளில் இந்நாளில் தான் திருமலை நாயக்கர் பிறந்தார் எனினும் அவரது பிறந்தநாளான தைப்பூசம் திருநாளில் 
சுவாமியையும் அம்பாளையும் எழுந்தருள வைத்து அழகுபார்கும் தெப்ப திருவிழாவாக மாற்றினார் திருமலை நாயக்கர் திருமலை நாயக்கர் பிறந்தநாளின் நிகழ்ச்சியாகவே தெப்ப உற்சவம் நடக்கிறது...

வெளி இணைப்புகள்
---------------

1. ↑  தெப்பத் திருவிழா - தெப்பம்-அனிதா கார்த்திக்-தினமலர் தளம்
2. ↑   தமிழ் விக்சனரி
**அரசு மகளிர் மேல்நிலைப் பள்ளி, மத்தூர்** (*Government Higher Secondary School Mathur*) இந்தியாவின் தமிழ்நாடு மாநிலத்தின் கிருட்டிணகிரி மாவட்டம் போச்சம்பள்ளி தாலுக்கா மத்தூரில் அமைந்துள்ளது. கிருட்டிணகிரி மாவட்டத்தில் ஐ.எசு.ஓISO தரச் சான்றிதழ் பெற்ற பள்ளிகளில் இதுவும் ஒன்றாகும். 1991 ஆம் ஆண்டில் இப்பள்ளி நிறுவப்பட்டது. மத்தூர் அரசு ஆண்கள் மேல்நிலைப் பள்ளியில் இருந்து மகளிர் உயர்நிலைப் பள்ளியாகப் பிரிந்து பின்னர் 1994 ஆம் ஆண்டில் மேல்நிலைப் பள்ளியாக தரம் உயர்த்தப்பட்டது. ஆறாம் வகுப்பு முதல் 12 ஆம் வகுப்புவரையிலான மாணவிகளுக்கு இங்கு கல்வி கற்பிக்கப்படுகிறது. தமிழ் மற்றும் ஆங்கிலம் வழியில் கல்வி கற்பிக்கப்படுகிறது. தலைமை ஆசிரியர், ஆசிரியர்கள் மற்றும் அலுவலக பணியாளர்கள் உட்பட 32 பேர் பணியாற்றுகின்றனர். 2021-2022 கல்வி ஆண்டில் 6 முதல் 12 ஆம் வகுப்பு வரை 857 மாணவிகள் பயின்றனர்.

பள்ளி மேலாண்மைக் குழு ஒன்றும் இப்பள்ளியில் செயல்படுகிறது.

Map

| வகுப்பு | பயிற்று மொழி |
| --- | --- |
| தமிழ் | ஆங்கிலம் |
| 6 | ஆம் | ஆம் |
| 7 | ஆம் | ஆம் |
| 8 | ஆம் | ஆம் |
| 9 | ஆம் | ஆம் |
| 10 | ஆம் | ஆம் |
| 11 | MPCC | ஆம் | இல்லை |
| MPCB | ஆம் | ஆம் |
| PCBZ | ஆம் | ஆம் |
| CCAE | ஆம் | இல்லை |
| 12 | MPCC | ஆம் | இல்லை |
| MPCB | ஆம் | ஆம் |
| PCBZ | ஆம் | ஆம் |
| CCAE | ஆம் | இல்லை |

முன்னாள் மாணவிகள் அமைப்பு
=========================

ஆண்டுதோறும் முன்னாள் மாணவிகள் கூட்டம் நடத்திடவும் திட்டமிடப்பட்டுள்ளது. இவ்வமைப்பின் தலைவியாக ஆசிரியை கோகிலா செயல்படுகிறார்.  இணைப்பின் மூலமாக இப்பள்ளியின் புலனக் குழுவில் இணையலாம். 

படக்காட்சியகம்
--------------

05.07.2023 - கல்வி வளர்ச்சி நாள் - பள்ளி வளாகம்
27.08.2023 - 28.08.2023 - துளிர் அறிவியல் மாநாடு 2023

மேற்கோள்கள்
-----------

1. ↑  "ஆளுமை மேம்பாடு குறித்த பயிற்சி பட்டறை". தினமலர்.. பார்த்த நாள்: 29 December 2023.
**கருத்தராஜாபாளையம்** (*Karutharajapalayam*) என்பது இந்தியாவின், தமிழ்நாடு மாநிலத்திலுள்ள சேலம் மாவட்டம், ஆத்தூர் வட்டம், மல்லியகரை ஊராட்சியில் அமைந்துள்ள ஒரு சிற்றூர் ஆகும்.

அமைவிடம்
--------

இந்த ஊரானது சேலம் மாவட்டம், ஆத்தூரை அடுத்த சன்னாசி வரதன் மலையடிவாரத்தில் அமைந்துள்ளது. இந்த ஊரில் சுமார் 220 குடியிருப்புகளில் 700 பேர் வசிக்கின்றன.

ஊரின் தனிச்சிறப்பு
------------------

கருத்தராஜாபாளையத்தில் ஓட்டு வீடு, குடிசை வீடு வீடு, கல்நார் தகடு வீடு போன்றவற்றை பார்க்க முடியும், ஆனால் காங்கிரீட் வீடு ஒன்றையும் காண இயலாது. இந்த ஊரின் காவல் தெய்வங்களான கருப்பசாமியும், பெரியசாமியும் திறந்த வெளியில் உள்ளதால் தாங்கள் காரை வீட்டில் இருக்கக்கூடாது என்பதால் காங்கிரீட் வீடுகளைக் கட்டிக்கொல்வதில்லை. 1996இல் தமிழ்நாடு அரசு ஊரில் குடிசை வீடுகளுக்கு பதிலாக 32 தொகுப்பு வீடுகளைக் கட்டித்தந்தது. ஆனால் தெய்வக்குற்றம் ஏற்பட்டதால் அவர்கள் அந்த வீடுகளின் காங்கிரீட் கூரையை அகற்றிவிட்டு ஓடுகளை வேய்ந்து கொண்டனர்.

இரவில் காவல் தெய்வமான பெரியசாமி வேட்டைக்குச் சென்று தீய சக்திகளிடமிருந்து ஊரைக் காப்பதாக நம்பிக்கை உள்ளது. இதனால் பெரியசாமிக்கு இடைஞ்சல் தரக்கூடாது என்பதற்காக இரவு நேரத்தில் வீடுகளில் மின் விளக்கை பயன்படுத்துவது இல்லை. சாமிக்கு இடைஞ்சலாக ஒலி எழும்பக் கூடாது என்பதற்காக ஊரில் தச்சர், குயவர்கள் இல்லை. அதுமட்டுமல்லாது தொட்டில் சத்தம் சாமிக்கு இடைஞ்சலாக இருக்கும் என்பதால் தொட்டில் கட்டாமல் குழந்தைகளை தரையிலிலேயே படுக்க வைக்கின்றனர். ஊருக்குள் புதியதாக வருபவர்களும், உறவினர்களும் இரவில் தங்குவதில்லை. காவல் தெய்வத்தின் கட்டளையை மீறினால் அவர்களுக்கு அசம்பாவிதம் ஏற்படும் என்றும், ஆண் வாரிசு இல்லாமல் போய்விடும் என்று ஊர் மக்கள் அஞ்சுகின்றனர்.

மேற்கோள்
--------

1. ↑  "Karutharajapalayam, Salem PIN Code". .
2. ↑  "அரசு வீடு வேண்டாம்; மெத்தை வீடு தெய்வ குற்றம்: கூரை, ஓடு வீடுகளில் மட்டும் வாழும் கிராம மக்கள்". 2019-10-28. .
மேற்கு வங்காளத்தின் வடமத்தியில் அமைந்த **தெற்கு தினஜ்பூர் மாவட்டம்** **எண் 5**
**தெற்கு தினஜ்பூர்** (Dakshin Dinajpur அல்லது South Dinajpur, வங்காள மொழி: দক্ষিণ দিনাজপুর জেলা) இந்தியாவின் மேற்கு வங்காள மாநிலத்தின் 23 மாவட்டங்களில் ஒன்றாகும். இதன் நிர்வாகத் தலைமையிடம் பாலூர்காட் நகரம் ஆகும். இம்மாவட்டம் 1992 ஆம் ஆண்டு ஏப்ரல் மாதம் 1 ஆம் தியதி உருவாக்கப்பட்டது. மேற்கு வங்காளம் மாநிலத்தின் குறைந்த மக்கள் வசிக்கும் மாவட்டம் இது ஆகும். இங்கு இந்து மற்றும் இஸ்லாம் இன மக்கள் அதிக அளவில் வசிக்கின்றனர். இங்குள்ள மக்கள் வங்காள மொழி பேசுகின்றனர். இம்மாவட்டத்தின் முக்கியப் பொருளாதாரம் விவசாயம் ஆகும். இம்மாவட்டத்தின் மொத்தப் பரப்பளவு 2,219 சதுர கிலோமீட்டர்கள் ஆகும்.

மக்கட்தொகை
----------

2011 ஆம் ஆண்டின் மக்கட்தொகை கணக்கெடுப்பின் படி இம்மாவட்டத்தின் மொத்த மக்கட்தொகை 16,70,931 ஆகும். மக்கள் அடர்த்தி ஒரு சதுர கிலோமீட்டருக்கு 753 பேர் எனும் வீதத்தில் உள்ளது. மக்கட்தொகைப் பெருக்க விகிதம் 11.16% ஆகும். மேலும் ஆண் பெண் விகிதம் 1000 ஆண்களுக்கு 954 பெண்கள் எனும் அளவில் உள்ளது. இம்மாவட்டத்தின் கல்வியறிவு 73.86% ஆகும்.

மேற்கோள்கள்
-----------

1. ↑  "District-specific Literates and Literacy Rates, 2001". Registrar General, India, Ministry of Home Affairs.. பார்த்த நாள்: 2010-10-10.
2. ↑
**முல்லத்து கதிங்கி வெல்லோடி** (Mullath Kadingi Vellodi) (இந்தியக் குடிமைப் பணி) (1896-1987) ஐதராபாத் இராச்சியத்தில் முதலமைச்சராக இருந்தார்.   ஐதராபாத் நிசாமால் ஆளப்பட்ட ஐதராபாத் மாநிலத்தின் வீழ்ச்சிக்குப் பின்னர் இந்திய அரசாங்கத்தால் இவர் நியமிக்கப்பட்டார்.

இந்தியக் குடிமைப் பணியில் உறுப்பினராக இருந்த இவர், ஜவுளி ஆணையராகவும், பிரித்தானியப் பேரரசு காலத்தில் தொழில்கள் மற்றும் பொது விநியோகத் துறையில் அலுவலக இணை செயலாளராகவும் இருந்தார். இவர் பேரரசியின் 1944 பிறந்தநாள் மரியாதை பட்டியலில் இந்திய சாம்ராஜ்யத்தின் தோழராக (சிஐஇ) நியமிக்கப்பட்டார். இவர் இந்திய அரசாங்கத்தில் மூத்த அரசு ஊழியராக இருந்தார். இவர் 1957 முதல் 1958 வரை திட்டக் குழுவின் அமைச்சரவைச் செயலாளராகவும் இருந்தார்.

ஆரம்ப கால வாழ்க்கை
------------------

வேல்லோடி கோழிக்கோடு நாட்டில் கே. சி. மனவேதன் ராஜாவின் நான்காவது மகன் ஆவார். சென்னை, மாநிலக் கல்லூரியில் கல்வி பயின்ற இவர் 1921 திசம்பரில் இந்தியக் குடிமைப்பணியில் சேர்ந்தார். 1921-1944 வரை இவர் பல்வேறு பதவிகளை வகித்தார். 1944 ஆம் ஆண்டில் இவர் ஜவுளி ஆணையராகவும், கைத்தொழில் மற்றும் பொது விநியோகத் துறையில் அலுவலக இணை செயலாளராகவும் 1945 வரை நியமிக்கப்பட்டார்.

1947 ஏப்ரல்-ஆகஸ்ட் முதல் லண்டனில் இந்தியாவின் துணைத் தூதராக செயல்பட்டு, அங்குள்ள சுதந்திர கொண்டாட்டங்களை மேற்பார்வையிட்டார். இறக்குமதி மற்றும் ஏற்றுமதி கட்டுப்பாட்டாளர் பதவியை ஏற்க 1947இல் மீண்டும் தில்லிக்கு திரும்பினார்.

முதல்வர் (1950-52)
------------------

ஐதராபாத் மாநிலத்தின் முதல்வராக நியமிக்கப்பட்ட இவர், சென்னை மாநிலம் மற்றும் பம்பாய் மாநிலத்தைச் மாநிலத்தை நிர்வகித்தார்.

இராஜதந்திரி
-----------

ஏப்ரல்-ஆகஸ்ட் 1947 முதல் லண்டனுக்கு இந்திய உயர் ஸ்தானிகராக செயல்பட்டு வந்தார். 1958 சூன் 20 முதல் 1961 திசம்பர் 6 வரை இவர் சுவிட்சர்லாந்தின் பேர்னுக்கான இந்தியத் தூதராக இருந்தார்.

குடும்பம்
---------

டி. எம்.குஞ்ஞிகாவு கோவிலம்மா என்பவரை மணந்தார். இவர்களுக்கு கமலா, வாசுதேவன் என்ற இரண்டு குழந்தைகள் இருந்தனர்.

மேலும் காண்க
------------

* ஆந்திரப் பிரதேச முதலமைச்சர்களின் பட்டியல்
* இந்திய அமைச்சரவைச் செயலாளர்

மேற்கோள்கள்
-----------

1. ↑  APonline - History and Culture - History-Post-Independence Era பரணிடப்பட்டது 2013-12-20 at the வந்தவழி இயந்திரம்
2. ↑  Indian states after 1947 A-L
3. ↑  "Malayalees find state very cozy". *The Times of India*. 25 August 2002 இம் மூலத்தில் இருந்து 2012-06-08 அன்று. பரணிடப்பட்டது... பார்த்த நாள்: 2009-06-13.
ஸேயுஸ் சிலை
**ஒலிம்பியாவின் சேயுஸ் சிலை** (*Statue of Zeus at Olympia*) கிமு 433 இல் சுமார் 12.4 மீ (41 அடி) உயரமுள்ள ஒரு மாபெரும் அமர்ந்த உருவம்பீடியசு என்னும் கிரேக்கச் சிற்பியால் கிரேக்க நாட்டில் செதுக்கப்பட்டு அங்குள்ள ஜீயசு கோயிலில் அமைக்கப்பட்டது.

இது பண்டைய உலகின் ஏழு அதிசயங்களில் ஒன்றாகக் கருதப்படுகிறது. கிபி 394 இல், இது கொன்ஸ்தந்தினோப்பிள் (தற்கால இஸ்தான்புல்) நகருக்கு எடுத்துச் செல்லப்பட்டிருக்கக்கூடும் என்றும், அங்கு தீக்கு இரையானதாகவும் சொல்லப்படுகிறது.

இந்தச் சிலை, இதற்கெனக் கட்டப்பட்ட கோயிலின் நிரலின் முழு அகலத்தையும் நிரப்பியிருந்ததாகச் சொல்லப்படுகிறது. சமகால மூலங்களின்படி, இது 12 மீட்டர் உயரத்தைக் கொண்டிருந்ததாகத் தெரிகிறது. சேயுஸ் தந்தத்தில் செதுக்கப்பட்டு, யானைத் தந்தம், தங்கம், கருங்காலி போன்றவற்றாலும் விலைமதிப்பற்ற கற்களாலும் இழைக்கப்பட்ட செடார் மரச் சிங்காசனத்தில் அமர்த்தப்பட்டிருந்தது. சேயுஸின் வலக்கரத்தில், வெற்றிக் கடவுளான (பெண்) நிக்கேயின் சிறிய சிலையும், இடக்கரத்தில் கழுகும் இருந்தது.

பின்வருவனவற்றையும் பார்க்கவும்
------------------------------

* ஒலிம்பிக் விளையாட்டுக்கள்

மேற்கோள்கள்
-----------

1. ↑  Phidias from encyclopædiabritannica.com. Retrieved 3 September 2014

வெளி இணைப்புக்கள்
-----------------

* Alaa K. Ashmawy's Statue of Zeus பரணிடப்பட்டது 2006-02-23 at the வந்தவழி இயந்திரம் at Olympia.
* Unmuseum's Statue of Zeus

  



|  |
| --- |
| **பண்டைய உலக அதிசயங்கள்** |
| கிசாவின் பெரிய பிரமிட் | பாபிலோனின் தொங்கு தோட்டம் | ஒலிம்பியாவின் சேயுஸ் சிலை | ஆர்ட்டெமிஸ் கோயில் | மௌசோல்லொஸின் மௌசோலியம் | ரோடொஸின் கொலோசஸ் | அலெக்சாந்திரியாவின் கலங்கரை விளக்கம்
* பா
* உ
* தொ
 |
**இராதா கேசர்,** வரையறுக்கப்பட்ட குழுக்களின் பிரதிநிதித்துவக் கோட்பாட்டில் தனது ஆராய்ச்சிக்காக அறியப்பட்ட ஓர் இந்தியக் கணிதவியலாளர் ஆவார். இவர் மான்செஸ்டர் பல்கலைக்கழகத்தில் கணிதப் பேராசிரியராக உள்ளார். மேலும் 2009-இல் லண்டன் கணிதவியல் சங்கத்தின் பெர்விக் பரிசை வென்றார். [1]

கல்வியும் பணியும்
-----------------

கேசர் 1991-இல் பஞ்சாப் பல்கலைக்கழகத்தில் பட்டம் பெற்றார். இவர் முனைவர் பட்டத்தினை 1995-இல் ஓகைய்யோ மாநிலப் பல்கலைக்கழகத்தில் முடித்தார். இவரது ஆய்வுக் கட்டுரை, *சமச்சீர் குழுக்களின் இரட்டை அட்டைகளுக்கான தொகுதிகள் மற்றும் மூல இயற்கணிதம்* என்பதாகும். இதனை ரொனால்ட் சாலமன் மேற்பார்வையிட்டார். 

யேல் பல்கலைக்கழகம் மற்றும் மின்னசொட்டா பல்கலைக்கழகத்தில் உதவிப் பேராசிரியர் பதவிகளைப் பெற்று, ஆக்சுபோர்டில் உள்ள பல்கலைக்கழகக் கல்லூரியில் வீர் இளையோர் ஆய்வு சகாவாகப் பணிபுரிந்த பிறகு, 2002-இல் ஓகைய்யோ மாநிலத்திற்கு உதவிப் பேராசிரியராகத் திரும்பினார். இவர் 2005-இல் அபெர்டீன் பல்கலைக்கழகத்திற்கும், சிட்டிக்கு, 2012-இல் லண்டன் பல்கலைக்கழகத்திற்கும், பின்னர் 2022-இல் மான்செஸ்டர் பல்கலைக்கழகத்திற்கும் சென்றார்.

நூல்
----

மைக்கேல் ஆஷ்பேச்சர் மற்றும் பாப் ஆலிவர் ஆகியோருடன், *இயற்கணிதம் மற்றும் பரப்புருவியல் பிணைவு அமைப்பு* (கேம்பிரிட்ஜ் பல்கலைக்கழக அச்சகம், 2011) என்ற புத்தகத்தின் ஆசிரியர் ஆவார்.

அங்கீகாரம்
----------

இராதா கேசர் 2009ஆம் ஆண்டு பெர்விக் விருது, தனது வருங்கால சகாவான ஜோசப் சுவாங்குடன் இணைந்து பெற்றார். இவர்களின் ஆய்வறிக்கையில் "சமச்சீர் குழுக்கள், சுருள் தயாரிப்புகள், மொரிட்டா சமன்பாடுகள் மற்றும் ப்ரூவின் அபிலியன் குறைபாடு அனுமானம்" ஆகியவை குறித்தது. இவர் 2017-2018ஆம் ஆண்டிற்கான கலிபோரினிய பல்கலைக்கழக வளாகத்தில் செயல்படும் கணித அறிவியல் ஆராய்ச்சி நிறுவன சைமன்சு பேராசிரியராக நியமிக்கப்பட்டார்.

மேற்கோள்கள்
-----------

1. ↑  MSRI. "Mathematical Sciences Research Institute". .
2. *Aberdeen academic awarded prestigious mathematics prize*, University of Aberdeen, 20 July 2009, retrieved 2018-05-13
3. "Professor Radha Kessar", *Academic Experts*, City, University of London, retrieved 2018-05-13
4. Reviews of *Fusion Systems in Algebra and Topology*:

	* Eaton, Charles W. (2012), வார்ப்புரு:MR
	* Linckelmann, Markus (2013), *Bulletin of the American Mathematical Society*, New Series, **50** (3): 523–526, doi:10.1090/S0273-0979-2012-01394-0, MR 3049878`{{citation}}`: CS1 maint: untitled periodical (link)
5. கணித மரபியல் திட்டத்தில் இராதா கேசர்

வெளி இணைப்புகள்
---------------

* முகப்பு பக்கம்
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Gendarussa|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**செண்டருசா வல்காரிசு** (தாவர வகைப்பாட்டியல்: *Gendarussa vulgaris*(1832), *Justicia gendarussa* (1753)) என்பது முண்மூலிகைக் குடும்பத்திலுள்ள ஒரு வகை பூக்கும் தாவரமாகும*்*. *இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, "யசுட்டிசியா" பேரினத்தில், 917 இனங்கள் ஏற்றுக்கொள்ளப் பட்டுள்ளன. முன்பு இப்பேரினத்தின் பெயர் Gendarussa என்பதாகும். அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1753 ஆம் ஆண்டு வெளியிடப்பட்டுள்ளது. புவியின் ஐந்து கண்டங்களிலும் இத்தாவரயினம் காணப்படுகிறது. இத்தாவரம், ஆஸ்துமா, அழற்சி நோய் ஆய்வுகளில் பயனாகிறது.*

மேற்கோள்கள்
-----------

1. ↑
2. ↑  "Justicia gendarussa" (in ஆங்கில இணையப்பக்கம்). *பன்னாட்டு தாவரவியல் அமைப்புகள் - அரச கழக தாவரவியல் பூங்கா, கியூ, ஆத்திரேலிய தேசிய தாவரவியல் தோட்டம், ஆர்டுவார்டு பல்கலையின் உலர்தாவரகம்* (இணையம்: பன்னாட்டுத் தாவரப் பெயர்கள் குறிப்பேடு (IPNI)). .   

"Justicia gendarussa" (in ஆங்கில இணையப்பக்கம்). *தாவரக் குடும்பங்களின் தேர்ந்த உலக சரிபார்ப்புப் பட்டி, அரச கழக தாவரவியல் பூங்கா, கியூ (WCSP) )* (இணையம்: உலகின் தாவரங்கள் இணைநிலை(POWO)). .
3. ↑

இதையும் காணவும்
---------------

* மூலிகைப் பட்டியல் (தமிழ்நாடு)

வெளியிணைப்புகள்
---------------

* கட்டற்ற படங்கள் உள்ள பன்னாட்டு இணையப்பக்கம்

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q2717628
* விக்கியினங்கள்: Justicia gendarussa
* APDB: 28325
* APNI: 208971
* APSA: 271-8-8
* EoL: 2876090
* EPPO: IUIGE
* FoAO2: Justicia gendarussa
* FoC: 242413474
* GBIF: 3779630
* GRIN: 460042
* iNaturalist: 347670
* IPNI: 50766-1
* என்.சி.பி.ஐ: 714472
* PalDat: Justicia\_gendarussa
* PfaF: Justicia gendarussa
* Plant List: kew-2330879
* Plazi: 1196B07B-27B6-2EB0-B49F-0F90566796F2
* POWO: urn:lsid:ipni.org:names:50766-1
* Tropicos: 100057
* ZooBank: 9156729F-2EEF-4872-8F34-0DB8F27DC7F3

 |
**துர்காபூர் மகளிர் கல்லூரி**, என்பது மேற்கு வங்காளத்தின் எஃகு நகரமான மேற்கு வர்த்தமான் மாவட்டத்திலுள்ள துர்காபூரில் 1980 ஆம் ஆண்டில் நிறுவப்பட்ட ஒரு மகளிர் கல்லூரி ஆகும், கலை, அறிவியல் மற்றும் வணிகம் ஆகியப்பிரிவில் இளங்கலை படிப்புகளை பயிற்றுவிக்கப்படும் இக்கல்லூரிகாசி நஸ்ருல் பல்கலைக்கழகத்துடன் இணைக்கப்பட்டுள்ளது. 

  

"பெண்களுக்கு அதிகாரமளித்தல்" என்பதை தன் முதன்மை நோக்கமாகக் கொண்டுள்ள இக்கல்லூரி, முதன்முதலில் டேவிட் ஹேர் தொடக்கப் பள்ளியில் தற்காலிகமாக நடத்தப்பட்டு 1982 முதல் மகாத்மா காந்தி சாலையில் அதன் சொந்த வளாகத்தில் செயல்பட்டு வருகிறது.

துறைகள்
-------

### அறிவியல் பிரிவு

* வேதியியல்
* இயற்பியல்
* கணிதம்
* கணினி அறிவியல்
* மின்னணு
* விலங்கியல்
* புவியியல்
* உளவியல்
* பொருளாதாரம்
* தாவரவியல்

### கலைப்பிரிவு

* தத்துவம்
* ஆங்கிலம்
* வரலாறு.
* பெங்காலி
* அரசியல் அறிவியல்
* தத்துவம்
* ஹிந்தி
* சமஸ்கிருதம்
* வணிகம்

அங்கீகாரம்
----------

இக்கல்லூரி பல்கலைக்கழக மானியக் குழுவால் அங்கீகரிக்கப்பட்டுள்ளது. இது தேசிய மதிப்பீடு மற்றும் தரச்சான்று அவையால் (NAAC) B + + தரமளிக்கப்பட்டு,2.77 CGPA உடன் அங்கீகாரம் பெற்றுள்ளது.

மேற்கோள்கள்
-----------

1. ↑  "கல்லூரியைப்பற்றி". .
2. ↑  "UGC இணைப்புக்கல்லூரிக்கள்". .
3. ↑  "Affiliated College of Kazi Nazrul University". .
4. ↑  Colleges in West Bengal, University Grants Commission பரணிடப்பட்டது 16 நவம்பர் 2011 at the வந்தவழி இயந்திரம்
**அப்து ரகுமான் நகர்** என்பது இந்தியாவின் கேரள மாநிலத்தின், மலப்புரம் மாவட்டத்தில் உள்ள ஒரு மக்கள் தொகை கணக்கெடுப்பில் உள்ள ஊராகும். இது ஒரு கிராம ஊராட்சியும் கூட.

மக்கள்தொகையியல்
---------------

2001[update] இந்திய மக்கள் கணக்கெடுப்பின் படி, அப்து ரகுமான் நகரின் மொத்த மக்கள் தொகை 35534 ஆகும். இதில் ஆண்களின் எண்ணிக்கை 17262 என்றும், பெண்களின் எண்ணிக்கை 18272 என்றும் உள்ளது.

சொற்பிறப்பியல்
--------------

சுதந்திரப் போராட்ட வீரர் முகமது அப்துல் ரகுமானின் பெயரால் அப்து ரகுமான் நகர் என்ற பெயர் வந்தது.

போக்குவரத்து
------------

ஏ.ஆர்.நகர் கிராமமானத்து இந்தியாவின் பிற பகுதிகளுடன் பரப்பனங்காடி நகரத்தின் வழியாக இணைக்கப்பட்டுள்ளது. தேசிய நெடுஞ்சாலை எண்.66 ஏ.ஆர் நகர் வழியாக செல்கிறது. இச்சாலையின் வடக்கு பகுதி கோவா மற்றும் மும்பையுடன் இணைகிறது. தெற்கு பகுதி கொச்சி மற்றும் திருவனந்தபுரத்தை இணைக்கிறது. மாநில நெடுஞ்சாலை எண்.28 நிலம்பூரில் இருந்து தொடங்கி ஊட்டி, மைசூர் மற்றும் பெங்களூரு நெடுஞ்சாலைகள்.12,29 மற்றும் 181 வழியாக இணைக்கிறது. அருகிலுள்ள விமான நிலையம் கோழிக்கோடு உள்ளது. அருகிலுள்ள பெரிய ரயில் நிலையம் பரப்பனங்காடியில் உள்ளது.

மேற்கோள்கள்
-----------

காட்சியகம்
----------

* Kodakallu in AR Nagarஏ.ஆர்.நகரில் உள்ள கொடக்கல்லு

1. 1 2  "Census of India : Villages with population 5000 & above". *Registrar General & Census Commissioner, India* இம் மூலத்தில் இருந்து 8 December 2008 அன்று. பரணிடப்பட்டது... பார்த்த நாள்: 2008-12-10.
**கிழக்கு கொல்கத்தா பெண்கள் கல்லூரி**,என்பது மேற்கு வங்காளத்தின் கொல்கத்தாவில் 1992 ஆம் ஆண்டில் நிறுவப்பட்ட ஒரு மகளிர் கல்லூரியாகும். வணிகம், கலை மற்றும் அறிவியல் ஆகியப்பிரிவுகளில் இளங்கலை படிப்புகளை வழங்கும் இக்கல்லூரி, மேற்கு வங்காள மாநில பல்கலைக்கழகத்துடன் இணைக்கப்பட்டுள்ளது.. 

  

பெண்களின் சமூக வாழ்க்கை மற்றும் கல்விக்கான பகுத்தறிவு, தாராளவாத, நடைமுறை மற்றும் மனிதாபிமான அணுகுமுறையை பின்பற்றும் இக்கல்லூரியில், தகுதி வாய்ந்த மற்றும் அர்ப்பணிப்புள்ள ஆசிரியர்களின் மூலம் பாடங்கள் பயிற்றுவிக்கப்படுகிறது. 

  

நன்கு விசாலமான, காற்றோட்டமான வகுப்பறைகள், நவீன வசதிகளுடன் கூடிய கணிணி ஆய்வகம், நன்கு பராமரிக்கப்படும் விளையாட்டு மைதானம் மற்றும் பசுமையான கல்லூரி வளாகம் , நன்கு பராமரிக்கப்பட்ட ஆய்வகங்கள், சுமார் 13000 புத்தகங்கள், மின் புத்தகங்கள் மற்றும் பருவ இதழ்களுடன் கூடிய நூலகம், விரிவான தொழில் ஆலோசனைப் பட்டறைகள் மற்றும் வளாக ஆட்சேர்ப்பு இயக்கங்கள் போன்ற வசதிகளோடு, பல்வேறு அரசு உதவித்தொகைகளைச் மாணவிகளுக்கு கிடைக்க உதவுவதைத் தவிர, கல்லூரி கல்வித் தேவைகளை எளிதாக்குவதற்கு கட்டணச் சலுகை, புத்தக வங்கி போன்றவைகளையும் அளிக்கிறது

துறைகள்
-------

### அறிவியல் பிரிவு

* புவியியல்
* வேதியியல்
* இயற்பியல்
* கணிதம்
* தாவரவியல்
* விலங்கியல்
* கணினி அறிவியல்

### கலைப்பிரிவு

* பெங்காலி
* ஆங்கிலம்
* பொருளாதாரம்
* வரலாறு.
* அரசியல் அறிவியல்
* தத்துவம்
* கல்வி
* பத்திரிக்கை
* சமூகவியல்

### வணிகப்பிரிவு

அங்கீகாரம்
----------

இந்த கொல்கத்தா பெண்கள் கல்லூரி பல்கலைக்கழக மானியக் குழுவால் அங்கீகரிக்கப்பட்டுள்ளது. மற்றும் தேசிய மதிப்பீடு மற்றும் அங்கீகார கவுன்சிலால் (என்ஏஏசி) பி++ தகுதியுடன் மூன்றாம் முறையாக அங்கீகரிக்கப்பட்டுள்ளது.

மேற்கோள்கள்
-----------

1. ↑  "Affiliated College of West Bengal State University" இம் மூலத்தில் இருந்து 2012-10-29 அன்று. பரணிடப்பட்டது.. .
2. ↑  Colleges in WestBengal, University Grants Commission பரணிடப்பட்டது 16 நவம்பர் 2011 at the வந்தவழி இயந்திரம்
3. ↑  "Institutions Accredited/ Re- accredited by NAAC whose accreditation validity period is over" இம் மூலத்தில் இருந்து 2012-05-12 அன்று. பரணிடப்பட்டது.. .
**சரசுவதி விசுவேசுவரா** (*Saraswathi Vishveshwara*)(பிறப்பு 1946) மூலக்கூறு உயிரியல் இயற்பியல் துறையில் நிபுணத்துவம் பெற்ற ஓர் இந்திய உயிரி இயற்பியலாளர் ஆவார். சரசுவதி பெங்களூரில் உள்ள இந்திய அறிவியல் கழகத்தில் மூலக்கூறு உயிரியல் இயற்பியல் பிரிவில் பேராசிரியராக உள்ளார். இவர் கணினி உயிரியலில் பணிபுரிகிறார். சரசுவதியின் ஆராய்ச்சி முதன்மையாக உயிரியல் அமைப்புகளில் கட்டமைப்பு-செயல்பாடு உறவுகளைத் தெளிவுபடுத்துவதில் கவனம் செலுத்துவதாக உள்ளது. புரதங்கள் போன்ற பெரிய மூலக்கூறுகளின் செயல்பாட்டைப் புரிந்துகொள்வதற்குக் கணக்கீட்டு-கணித நுட்பங்களைப் பயன்படுத்துவது இவரது ஆராய்ச்சியின் முக்கிய அம்சமாகும்.

கல்வி
-----

சரசுவதியின் இளம் அறிவியல் மற்றும் முதுநிலை அறிவியல் கல்வி பெங்களூரு பல்கலைக்கழகத்திலும் உயிர்வேதியியல் முனைவர் பட்ட ஆய்வினை நியூயார்க் நகரப் பல்கலைக்கழகத்தில் ஹண்டர் கல்லூரியின் டேவிட் பெவரிட்ஜின் வழிகாட்டுதலின் கீழ் முடித்தார். இவரது முனைவர் பட்டம் ஆய்வானது குவைய வேதியியலில் பிரிவிலிருந்தது.

தொழில்சார் அனுபவம்
------------------

முனைவர் பட்டத்திற்குப் பிறகு விசுவேசுவரா பிட்சுபர்க்கில் உள்ள கார்னிகி மெல்லன் பல்கலைக்கழகத்தில் முனைவர் பட்ட மேலாய்வாளர் ஆனார். இவர் நன்கு அறியப்பட்ட குவைய வேதியியலாளர் மற்றும் நோபல் பரிசு பெற்ற ஜான் பாப்லுடன் ஆய்வுப் பணியினை மேற்கொண்டார். இவர் இந்தியாவுக்குத் திரும்பி, இந்திய அறிவியல் கழகத்தில் மூலக்கூறு உயிரியல் இயற்பியல் பிரிவில் முதுநிலை ஆசிரியராகச் சேர்ந்தார். இவர் ஆசிரிய உறுப்பினராகவும் பேராசிரியராகவும் ஆனார்.

வாழ்க்கை
--------

சரசுவதியின் கணவர், இயற்பியலாளர், இந்தியாவின் கருந்துளை மனிதன் என்று அழைக்கப்படும் முனைவர் சி. வி. விசுவேசுவரா ஆவார். விசுவேசுவரா 2017-இல் காலமானார். சி. வி. விசுவேசுவரா பொதுச் சொற்பொழிவு தொடரை சரசுவதிச் தொடங்கியுள்ளார். இவர்களது மகள் இயற்பியலாளர் சுமிதா விசுவேசுவரா.

மேற்கோள்கள்
-----------

1. ↑  Godbole, Rohini (2008). *Lilavati's Daughters: The Women Scientists of India*. Bangalore: Indian Academy of Sciences. பக். 344–45. பன்னாட்டுத் தரப்புத்தக எண்:8184650051.. பார்த்த நாள்: 14 October 2014.
2. ↑  "Black Hole Man of India lives on in many lectures". .
3. ↑  "Perspective from Smitha Vishveshwara: On Life, Quantum Physics, the Universe, and Compassion". .